
RADVILIŠKIO RAJONO SAVIVALDYBĖS TARYBA

SPRENDIMAS
DĖL RADVILIŠKIO RAJONO SAVIVALDYBĖS BENDRUOMENĖS SVEIKATOS TARYBOS 2024 METŲ ATASKAITOS TVIRTINIMO


2025 m.                      d. Nr. T-
Radviliškis

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, įgyvendindama Radviliškio rajono Savivaldybės bendruomenės sveikatos tarybos nuostatų, patvirtintų Radviliškio rajono savivaldybės tarybos 2022 m. lapkričio 24 d. sprendimo T-848 „Dėl Radviliškio rajono Savivaldybės bendruomenės sveikatos tarybos nuostatų patvirtinimo, Radviliškio rajono Savivaldybės bendruomenės sveikatos tarybos sudarymo ir jos pirmininko paskyrimo“, 6.4 papunktį, Radviliškio rajono savivaldybės taryba nusprendžia: 
Patvirtinti Radviliškio rajono savivaldybės bendruomenės sveikatos tarybos 2024 metų ataskaitą (pridedama).



Savivaldybės meras                                                                                           


























PATVIRTINTA
Radviliškio rajono savivaldybės tarybos
2025 m.                   d. sprendimu Nr. T-

RADVILIŠKIO RAJONO SAVIVALDYBĖS BENDRUOMENĖS SVEIKATOS 
TARYBOS 2024 METŲ VEIKLOS ATASKAITA

Radviliškio rajono savivaldybės bendruomenės sveikatos taryba (toliau – Sveikatos taryba) savo veikloje vadovaujasi Lietuvos Respublikos Konstitucija, Lietuvos Respublikos vietos savivaldos įstatymu, Lietuvos Respublikos sveikatos sistemos įstatymu, Lietuvos Respublikos visuomenės sveikatos priežiūros įstatymu, Savivaldybės tarybos priimtais sprendimais, Sveikatos tarybos nuostatais  ir  kitais teisės aktais.
Pagrindinis Sveikatos tarybos uždavinys yra formuoti ir koordinuoti visuomenės sveikatos politiką Radviliškio rajono savivaldybės teritorijoje. Įgyvendindama šį uždavinį, Sveikatos taryba atlieka šias funkcijas:
. koordinuoja savivaldybės teritorijoje sveikatos ugdymo, alkoholio, tabako ir narkotikų kontrolės, visuomenės sveikatos saugos ir sveikatos stiprinimo, ligų profilaktikos priemonių rengimą ir įgyvendinimą;
. nustato savivaldybės visuomenės sveikatos rėmimo specialiosios programos lėšų naudojimo prioritetus ir šios programos priemonių įgyvendinimo planą;
. atlieka kitas funkcijas, priskirtas bendruomenės sveikatos tarybai pagal Lietuvos Respublikos sveikatos sistemos ir kitus įstatymus bei Sveikatos tarybos nuostatus.
Sveikatos taryba sudaryta Savivaldybės tarybos 2022 m. lapkričio 24 d. sprendimu Nr. T-848 „Dėl Radviliškio rajono savivaldybės bendruomenės sveikatos tarybos nuostatų patvirtinimo, Radviliškio rajono savivaldybės bendruomenės sveikatos tarybos sudarymo ir jos pirmininko paskyrimo“.
Radviliškio rajono savivaldybės Sveikatos tarybos pirmininkė – Radviliškio rajono visuomenės sveikatos biuro direktorė Dovilė Eičinienė.
Posėdis yra pagrindinė Sveikatos tarybos veiklos forma. Sveikatos taryba 2024 m. į posėdžius rinkosi 4 kartus. 
Pirmasis posėdis įvyko 2024 m. sausio 3 d. Posėdyje buvo pristatyta Radviliškio rajono savivaldybės bendruomenės sveikatos tarybos 2023 m. ataskaita, Radviliškio rajono  bendruomenės sveikatos tarybos veiklos planas 2024 m.; Radviliškio rajono savivaldybės visuomenės sveikatos rėmimo specialiosios programos lėšų naudojimo prioritetai.
Posėdyje pritarta 2024 m. visuomenės sveikatos rėmimo specialiosios programos lėšų naudojimo prioritetinėms kryptims:
. Užkrečiamųjų ligų prevencija. Krypties temos:
	tuberkuliozės prevencija.
. Psichikos sveikatos stiprinimas. Krypties temos:
	savižudybių ir smurto prevencija; 
	suaugusiųjų psichikos sveikatos stiprinimas;
	pagalba elgesio, raidos ir emocinius sutrikimus turintiems vaikams ir šeimoms. 
. Sveikatai žalingos elgsenos prevencija. Krypties temos:
	alkoholio prevencija;
	rūkymo prevencija;
	narkotinių medžiagų vartojimo prevencija.
. Prevencinės priemonės sveikatos stiprinimui. Krypties temos:
	onkologinių susirgimų prevencija;
	širdies ir kraujagyslių ligų prevencija;
	nelaimingų atsitikimų ir traumų prevencija;
	fizinio aktyvumo skatinimas.
. Vaikų ir jaunimo sveikatos išsaugojimas ir stiprinimas. Krypties temos:
	nutukimo prevencija;
	burnos higienos įgūdžių ugdymas ir burnos ertmės organų ligų profilaktika;
	priklausomybės nuo ekranų prevencija;
	psichikos sveikatos stiprinimas;
	kūdikių žindymo skatinimas;
	sveikatą stiprinančių ir aktyvių mokyklų bendruomenių plėtros skatinimas, bei jų fizinės ir emocinės  aplinkos gerinimas.
. Naujo vaikų mitybos organizavimo modelio plėtra Radviliškio rajono savivaldybės ugdymo įstaigose. Krypties temos:
	jaukių maitinimo erdvių kūrimas;
	švediško stalo principo diegimo skatinimas;
	darbo vietų modernizavimas;
	ugdymo įstaigų virtuvės darbuotojų kvalifikacijos kėlimas;
	virtuvės inventoriaus, įrangos ir įrankių įsigijimas.
Antrasis posėdis įvyko 2024 m. sausio 23 d., kuriame aptartas Radviliškio rajono savivaldybės 2023 m. visuomenės sveikatos rėmimo specialiosios programos lėšų panaudojimas ir buvo nustatyti Radviliškio rajono savivaldybės visuomenės sveikatos rėmimo specialiosios programos lėšų naudojimo papildomi prioritetai:
Vaikų ir jaunimo sveikatos išsaugojimas ir stiprinimas kryptį papildyti:
	menstruacijų higienos priemonių aprūpinimas ugdymo įstaigose;
	užkrečiamų ligų prevencija, tinkamo mikroklimato užtikrinimas klasėse.
Pridėti naują kryptį – Neplanuoto nėštumo prevencija.
Trečiasis posėdis įvyko 2024 m. kovo 15 d. Posėdyje buvo vertinamos ir skirstomos lėšos Radviliškio rajono savivaldybės 2024 m. visuomenės sveikatos rėmimo specialiosios programos priemonių įgyvendinimui, buvo išnagrinėtos 48 paraiškos.                                                          
2024 m. rugsėjo 19 d. ketvirtasis posėdis, kurio metu buvo aptarta sveikatos paslaugų kokybės vertinimo ir teikiamų paslaugų kokybės vertinimo tyrimo anketa, aptarti apsilankymai Radviliškio rajono savivaldybės visuomenės sveikatos rėmimo specialiosios programos finansavimą gavusių organizacijų renginiuose, visuomenės sveikatos rėmimo specialiosios programos įvykdytų projektų ataskaitų aptarimas.



















	RADVILIŠKIO RAJONO SAVIVALDYBĖS TARYBOS SPRENDIMO PROJEKTO
„DĖL RADVILIŠKIO RAJONO SAVIVALDYBĖS BENDRUOMENĖS SVEIKATOS TARYBOS 2024 METŲ ATASKAITOS TVIRTINIMO“	AIŠKINAMASIS RAŠTAS


2025 m. sausio 22 d.
Radviliškis

.	Projekto rengimą paskatinusios priežastys, parengto projekto tikslai, sprendimo projekto tikslai ir uždaviniai. 
Radviliškio rajono savivaldybės taryba 2022 m. lapkričio 24 d. sprendimu T-848 „Dėl Radviliškio rajono savivaldybės bendruomenės sveikatos tarybos nuostatų patvirtinimo, Radviliškio rajono savivaldybės bendruomenės sveikatos tarybos sudarymo ir jos pirmininko paskyrimo“ patvirtino Radviliškio rajono savivaldybės bendruomenės sveikatos tarybą, kuri yra savarankiška sveikatinimo veiklos koordinavimo institucija prie Radviliškio rajono savivaldybės tarybos. Patvirtinta: bendruomenės sveikatos tarybos nuostatai ir bendruomenės sveikatos taryba ketveriems metams. Bendruomenės sveikatos taryba rinkosi į posėdžius ir pateikia 2024 metų veiklos ataskaitą. 
.	Projekto iniciatoriai (institucija, asmenys ar piliečių atstovai) ir rengėjai. 
Projekto iniciatoriai – Radviliškio rajono savivaldybės administracija.
.	Kaip šiuo metu yra reguliuojami sprendimo projekte aptarti teisiniai santykiai. 
Bendruomenės sveikatos taryba vadovaujasi Lietuvos Respublikos Konstitucija, Lietuvos Respublikos vietos savivaldos įstatymu, Lietuvos Respublikos sveikatos sistemos įstatymu, Lietuvos Respublikos visuomenės sveikatos priežiūros įstatymu, Savivaldybės tarybos priimtais sprendimais, Radviliškio rajono savivaldybės tarybos 2022 m. lapkričio 24 d. sprendimu T-848 „Dėl Radviliškio rajono savivaldybės bendruomenės sveikatos tarybos nuostatų patvirtinimo, Radviliškio rajono savivaldybės bendruomenės sveikatos tarybos sudarymo ir jos pirmininko paskyrimo“ nuostatais ir kitais teisės aktais.
.	Kokios siūlomos naujos teisinio reguliavimo nuostatos, kokių teigiamų rezultatų laukiama. 
Rezultatai tik teigiami, nes analizuojama Radviliškio gyventojų sveikatos būklė, ieškoma sprendimų būdų kaip prisidėti prie sveikatos kokybės gerinimo.
.	Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta. 
Neigiamų pasekmių nenumatoma. 
.	Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą. 
Nėra.
.	Sprendimui įgyvendinti reikalingos lėšos. 
Lėšų nereikia.
.	Sprendimo projekto rengimo metu gauti specialistų vertinimai ir išvados. 
Sprendimo projektas suderintas su savivaldybės juristu, kalbininku, administracijos direktore, vicemerais ir meru.
.	Numatomo teisinio reguliavimo poveikio vertinimo rezultatai. 
Neatliekami.
.	Sprendimo projekto antikorupcinis vertinimas. 
Neatliekamas.
.	Kiti, iniciatoriaus nuomone, reikalingi pagrindimai ir paaiškinimai. 
Papildomų paaiškinimų nėra.
.	Pridedami dokumentai. 
Pridedamų dokumentų nėra.

Sveikatos reikalų koordinatorė			                                                  Irmina Ruškienė

